
Astri-Narva AS-ile ja FAMA Invest OÜ-le lisamaksusoodustuse andmine 
reklaamloosungite eksponeerimiseks
Korraldus kehtestatakse kohalike maksude seaduse § 10 lõike 6, Narva Linnavolikogu 29.06.2006 määrusega nr 24 kinnitatud “Reklaamimaksumäärus” § 8 lõike 2 ja AS Astri-Narva ja FAMA Invest OÜ 21.11.2011 avalduse alusel.

1. Asjaolud

Firmad AS Astri-Narva ja OÜ FAMA Invest püstitasid masti reklaamloosungite paigaldamiseks Tallinna mnt kohale kaubakeskuse TEMPO rajoonis. Reklaam tänava kohal on ette nähtud FAMA ja Astri kaubandus-meelelahutuskeskuste ning nende firmade finantsilise osalusega ühiskondlikult tähtsate ürituste info paigaldamiseks. Reklaami pindala on 8 m2. 
Kogu oma tegevusaja kestel on firmad AS Astri-Narva ja OÜ FAMA Invest kindlustanud tööga umbes 600 narvalast. Mõlemad firmad osalevad pidevalt linna üritustes, toetavad rahaliselt muusikalisi, kirjandus- ja kunstikonkursse, spordivõistluse jne. 

Reklaami paigaldamist pakutakse linna teenistustele tasuta (rendimaksuta): linna ürituste kohta tänava kohale, sotsiaalset reklaami jne (välja arvatud poliitiline ja kommertsreklaam). Seoses sellega, et AS Astri-Narva ja OÜ FAMA Invest kulutas konstruktsiooni püstitamisele suuri summasid, nad taotlevad, et linn võimaldaks firmadele AS Astri-Narva ja OÜ FAMA Invest soodustust reklaamimaksu tasumisel 100 % ulatuses.
Lisatud AS Astri-Narva ja OÜ FAMA Invest 21.11.2011 taotlus. 

2. Õiguslikud alused
Kohalike maksude seaduse § 10 lõike 6 alusel “Linnavalitsusel on õigus anda reklaamimaksu soodustusi ja vabastusi volikogu poolt kehtestatud tingimustel ja korras”.  

Narva Linnavolikogu 29.06.2006 määrusele nr 24 “Reklaamimaksumäärus” § 8 lõike 2 alusel on linnavalitsusel õigus anda lisamaksusoodustusi maksjale, kes on osutanud rahalist toetust linna haridus-, kultuuri-, spordi-, sotsiaalabi-, tervishoiu- või kommunaalteenuse objektide ehitamist või nende ekspluateerimisel või teistest lähtuvatest ühiskondlikest huvidest.

3. Otsus

3.1. Anda alates 01.detsembrist 2011 kuni 31.detsembrini 2012.a lisamaksusoodustust 100 % ulatuses (reklaamimaksu vabastus) AS-ile Astri-Narva (äriregistrikood 10227532) ja OÜ-le FAMA Invest (äriregistrikood 11135542) poolt paigaldatud mastil Tallinna maantee ääres (Tallinna mnt 52 piirkonnas, kaubakeskuse TEMPO rajoonis) juhul, kui reklaam puudutab AS Astri-Narva ja OÜ FAMA Invest kaubandus-meelelahutuskeskustes „Astri“ ja „FAMA“ osutatavaid teenuseid ja  müüdavaid kaupu või AS Astri-Narva ja OÜ FAMA Invest poolt korraldatavaid ühiskondlikke üritusi. 
4. Rakendussätted

4.1.  Narva Linna Arenduse ja Ökonoomika Ametil teha korraldus teatavaks AS-ile Astri-Narva ja OÜ-le Fama Invest.

4.2. Korraldus jõustab seadusega sätestatud korras.

4.3. Korraldust võib vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemisest.

